stanford-oval/wikipedia huggingface dataset:
Metro Exodus

| Metro Exodus |
| --- | --- |

Kehittäjä:  4A Games
Julkaisija:  Deep Silver
Jakelija:  Humble Store, Google Stadia, Steam, Epic Games Store, PlayStation Store, Microsoft Store, GOG.com ja App Store
Ohjaaja:  Andriy Prokhorov
Pelisarja:  Metro 2033
Pelimoottori:  4A Engine
Julkaistu:   15. helmikuuta 2019
Lajityyppi:  ensimmäisen persoonan ammuntapeli, selviytymiskauhupeli
Pelimuoto:  yksinpeli
Ikäluokitus:  USK 18, USK 18 ja USK 18 
Alusta:  Linux, PlayStation 4, PlayStation 5, Windows, Xbox One
Lisenssi:  Suljettu lisenssi
Jakelumuoto:  Blu-ray-levy, digitaalinen jakelu ja digitaalinen lataus
Lisää peliartikkeleitaVideopelien teemasivulla
Metro Exodus on 4A Gamesin kehittämä ja Deep Silverin julkaisema selviytymiskauhupeli. Peli julkaistiin 15. helmikuuta 2019 PlayStation 4:lle, Microsoft Windowsille ja Xbox Onelle. Pelin Linux-versio on julkaistu 14. huhtikuuta 2021.
Peli on jatko-osa peleille Metro 2033 ja Metro: Last Light.
Pelin julkaisija päätti julkaista pelin Epic Gamesin kaupassa vetää sen myynnistä Steam-palvelusta viitaten myyntialustan ottaman provision määrään syynä ja huolimatta aiemmasta ennakkomyynnistä. Peli palasi Steam-palveluun vuoden yksinoikeuden päätyttyä.
Juoni

On kulunut 23 vuotta maapallon tuhoon johtaneesta ydinsodasta. Nuori moskovalainen, Metron pelastajaksikin kutsuttu Artyom lähtee matkalle Uralin vuoristojen läheisyyteen Volga-joelle, josta huhutaan löytyvän vielä elämää. Tämä matkaa yhdessä joukkueensa kanssa Auroralla, suurella höyryveturilla, Itään.
Artyomin lisäksi edellisistä osista Anna, Artyomin vaimo, tekee paluun.
Vastaanotto

Peli on saanut Muropaketin arvostelussa arvosanaksi 4/5 tähteä.
V2.fi antoi pelille arvosanaksi 4/5 tähteä arvostelussaan.
Aiheesta muualla

Metro Exodus MobyGamesissa (englanniksi)
Metro Exodus Internet Movie Databasessa (englanniksi)
Miguel Paternain

Miguel Paternain
Miguel Paternain (16. marraskuuta 1894 Minas – 19. lokakuuta 1970) oli uruguaylainen roomalaiskatolinen piispa. Hänet vihittiin redemptoristien papiksi 19. helmikuuta 1921 ja nimitettiin Melon hiippakunnan johtoon 19. huhtikuuta 1929. Piispaksi vihkiminen seurasi 21. heinäkuuta. Pääkonsekraattorina toimi Filippo Cortesi, jota avustivat Juan Francisco Aragone ja Tomás Gregorio Camacho.
Paternain erosi Floridan (entisen Melon) piispan tehtävistä 27. helmikuuta 1960, jolloin hänet nimitettiin Madeksen titulaaripiispaksi. 21. syyskuuta 1960 hänet nimitettiin Achridan titulaariarkkipiispaksi. Hän osallistui Vatikaanin toiseen kirkolliskokoukseen.
Mother 3

| Mother 3 |
| --- | --- |

Kehittäjä:  Nintendo SPD Production Group No.3 HAL Laboratory Brownie Brown
Julkaisija:  Nintendo
Ohjaaja:  Nobuyuki Inoue
Tuottaja:  Satoru Iwata
Suunnittelija:  Shigesato Itoi
Käsikirjoittaja:  Shigesato Itoi
Säveltäjä:  Shogo Sakai
Pelisarja:  Mother
Julkaistu:  JP 20. huhtikuuta 2006
Lajityyppi:  roolipeli
Pelimuoto:  Yksinpeli
Ikäluokitus:  CERO: A (kaikenikäisille) ja All Ages 
Alusta:  Game Boy Advance
Jakelumuoto:  GBA-pelimoduuli
Lisää peliartikkeleitaVideopelien teemasivulla
Infobox OK      : 
Mother 3 on japanilainen roolipeli, joka julkaistiin Game Boy Advance-käsikonsolille vuonna 2006. HAL Laboratory ja Brownie Brown kehittivät pelin ja Nintendo julkaisi sen 4. huhtikuuta 2006 Japanin markkinoille. Pelin, joka muodostaa Mother-pelisarjan kolmannen ja viimeisen osan, ohjasi Nobuyuki Inoue ja sen käsikirjoitti sarjan luoja Shigesato Itoi. Juoni seuraa Lucasin, nuoren pojan jolla on psionisia voimia, ja hänen liittolaistensa yritystä torjua mystisen hyökkäävän armeijan mahti, joka uhkaa turmella maailman.
Pelin ilmestymisestä kerrottiin kesäkuussa 2003 tulleessa Mother 1+2 televisiomainoksessa, mutta kehittämisen yksityiskohdat pidettiin salassa. Ennen pelin julkaisua Mother 3 oli Famitsun, japanilaisen pelilehden halutuimpien pelien kärkilistoilla.
Mother-sarjan luojan Shigesato Itoin mukaan pelillä ei tule olemaan jatko-osaa.
Mother 3 -pelistä julkaistiin englanninkielinen fanikäännös vuonna 2008.
Pelin päähenkilö Lucas esiintyy pelattavana hahmona Super Smash Bros. Brawl, Super Smash Bros. for Nintendo 3DS & Wii U ja Super Smash Bros. Ultimate -peleissä.
Aiheesta muualla

Mother 3 MobyGamesissa (englanniksi)
Pelin virallinen -sivusto (japaniksi)
The Mother 3 Fan Translation -sivusto (englanniksi)
Mika Zibanejad

| Mika Zibanejad |
| --- | --- |

Henkilötiedot
Syntynyt: 18. huhtikuuta 1993 (ikä 31) Huddinge, Ruotsi
Kansalaisuus:   Ruotsi  Iran
Jääkiekkoilija
Pelipaikka:  keskushyökkääjä
Maila:  oikea
Pituus:  188 cm
Paino:  98 kg
Seura
Seura:  New York Rangers
Sarja:  NHL
Pelinumero:  93
Pelaajaura
Pääsarjaura:  2010–
Aik. seurat:  Djurgårdens IF (SEL)  Ottawa Senators (NHL)
NHL-varaus:  6. varaus, 2011 Ottawa Senators
KHL-varaus:  129. varaus, 2010 Lokomotiv Jaroslavl
Mika Zibanejad (s. 18. huhtikuuta 1993 Huddinge, Ruotsi) on ruotsalainen jääkiekkoilija, joka pelaa NHL-joukkue New York Rangersissa. Hän on pelipaikaltaan keskushyökkääjä, mutta osaa pelata myös laidassa. Zibanejad on pelityyliltään moderni voimahyökkääjä. Zibanejadin vahvuuksiin kuuluvat laukaus, hyökkäyspään pelaaminen, runko, kahden suunnan pelaaminen ja monipuolisuus. Hänen heikkouksiinsa kuuluvat voiman ja fysiikan puute. Hän laukoo oikealta.
Ura > Seuraura

Zibanejad on Hammarby IF:n kasvatti. Hän siirtyi vuonna 2008 AIK IF:ään, jossa voitti J18 Allsvenskanin mestaruuden vuonna 2009. Sen jälkeen hän siirtyi kaudeksi 2009–2010 Djurgårdens IF:ään, jossa hän voitti keväällä 2010 J18 Allsvenskanin hopeaa. Kesällä 2010 KHL-joukkue Lokomotiv Jaroslavl varasi hänet 129. pelaajana.
Zibanejad pelasi ensimmäisen Elitserien-ottelunsa 7. joulukuuta 2010 Luleå HF:ää vastaan ja teki ensimmäisen Elitserien-maalinsa 15. tammikuuta 2011 MODOn Tuomas Tarkin taakse. Zibanejad voitti kauden aikana myös J20 SuperElitin pronssia. Hän teki helmikuussa 2011 kaksivuotisen jatkosopimuksen Djurgårdenin kanssa. Kauden 2010–2011 aikana Zibanejad pelasi Elitserienissä 26 runkosarjaottelua tehoin 5+4=9 sekä seitsemän playoff-ottelua tehoin 1+1=2.
Tammikuussa 2011 NHL:n kykyjenetsijäpalvelu arvioi Zibanejadin Euroopassa pelaavista kenttäpelaajista kolmanneksi parhaaksi. Huhtikuussa hän nousi rankingissa toiseksi. Lopulta Ottawa Senators varasi Zibanejadin ensimmäisellä kierroksella koko varaustilaisuuden kuudentena pelaajana kesällä 2011. Hän oli draftin kolmantena varattu ruotsalaispelaaja Gabriel Landeskogin ja Adam Larssonin jälkeen. Zibanejad teki jo samana kesänä heinäkuussa kolmivuotisen tulokassopimuksen Ottawa Senatorsin kanssa.
Syksyn 2011 harjoitusleirin päätteeksi Zibanejad sai paikan Senatorsin NHL-miehistöstä. Hän pelasi yhdeksän NHL-ottelua tehden yhden syöttöpisteen Filip Kuban tekemään maaliin, joka syntyi jo kauden avausottelussa 7. lokakuuta 2011 Detroit Red Wingsiä vastaan. Zibanejad palasi kuitenkin yhdeksän ottelun jälkeen kehittymään loppukaudeksi 2011–2012 lainalle Djurgårdeniin.
Seuraavat neljä kautta Zibanejad pelasi pääasiassa Ottawassa. Hänelle kertyi myös 29 ottelua Ottawan farmijoukkueessa Binghamton Senatorsissa. Kesällä 2016 Zibanejad kaupattiin New York Rangersiin vaidossa Derick Brassardiin.
Lokakuussa 2021 Zibanejad teki Rangersin kanssa kahdeksan vuoden mittaisen jatkosopimuksen.
Ura > Maajoukkueura

| Mitalit | Mitalit | Mitalit |  |
| --- | --- | --- | --- |
|  Zibanejad alle 20-vuotiaiden MM-kilpailuissa vuonna 2012. Hän ratkaisi Ruotsille maailmanmestaruuden tekemällä loppuottelussa jatkoaikamaalin Venäjää vastaan. |  Zibanejad alle 20-vuotiaiden MM-kilpailuissa vuonna 2012. Hän ratkaisi Ruotsille maailmanmestaruuden tekemällä loppuottelussa jatkoaikamaalin Venäjää vastaan. |  Zibanejad alle 20-vuotiaiden MM-kilpailuissa vuonna 2012. Hän ratkaisi Ruotsille maailmanmestaruuden tekemällä loppuottelussa jatkoaikamaalin Venäjää vastaan. |  |
Maa:   Ruotsi
Miesten jääkiekko
| MM-kilpailut  | MM-kilpailut  | MM-kilpailut  |  |
|  Kultaa | Tanska 2018 | jääkiekko |  |
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Kultaa | Alberta 2012 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Hopeaa | Saksa 2011 | jääkiekko |  |
Zibanejad oli ratkaisemassa alle 20-vuotiaiden maailmanmestaruutta vuonna 2012, sillä hän teki loppuottelussa Venäjää vastaan Ruotsin jatkoajalla syntyneen 1–0-voittomaalin. Zibanejad oli neljällä osumallaan Sebastian Collbergin ja Joakim Nordströmin kanssa joukkueen toiseksi parhaita maalintekijöitä Max Fribergin jälkeen.
Zibanejad voitti myös alle 18-vuotiaiden maailmanmestaruuskilpailuista hopeaa vuonna 2011. Turnauksessa Ruotsin varakapteenina toiminut Zibanejad jakoi tehoilla 4+4=8 joukkueen sisäisen pistepörssin voiton Gustav Björklundin kanssa. Zibanejad edusti Ruotsia myös alle 17-vuotiaiden World Hockey Challengessa vuonna 2010. Hän oli tehopisteillä 5+4=9 pronssiin päättyneen turnauksen paras maalintekijä neljän muun pelaajan kanssa sekä Ruotsin paras pistemies.
Vuoden 2018 maailmanmestaruuskilpailuissa hän teki loppuottelussa ratkaisevan maalin, jolla Ruotsi tasoitti pelin Sveitsiä vastaan toisessa erässä lukemiksi 2–2, ja näin ollen ottelu eteni jatkoajalle ja voittolaukauskilpailuun.
Alun perin Zibanejadin oli tarkoitus edustaa kansainvälisellä tasolla Suomea, sillä hänet kutsuttiin vuonna 2008 Suomen alle 15-vuotiaiden maajoukkueen leirille. Byrokratia kuitenkin esti Zibanejadia liittymistä leirille, ja muutamaa kuukautta myöhemmin hän edusti Ruotsia.
Muuta

Zibanejadin isä on kristitty iranilainen ja äiti suomalainen Ritva, joka on kotoisin Paltamosta. Zibanejad sai syntyessään Suomen kansalaisuuden, mutta vaihtoi sen nuorena Ruotsiin. Hänellä on velipuoli Monir Kalgoum, joka pelasi Ruotsin alle 20-vuotiaiden maailmanmestaruuskilpailujen joukkueessa vuonna 2004. Zibanejad puhuu englantia, ruotsia, farsia ja suomea. Zibanejad on myös DJ ja musiikkituottaja. Hän on julkaissut neljä kappaletta: Forever (2017), Can´t Go Back Home (2018), Moves feat. Hot Shade & Mike Perry (2019) ja Nobody feat. Hot Shade (2019).  Hänellä on ollut keikkoja monilla New Yorkin klubeilla, kuten Marque- ja Lavo-klubeilla. Lisäksi hän on soittanut yhdessä maamiestensä Axwellin ja Sebastian Ingrosson kanssa. Zibanejad esiintyi kesäkuussa 2019 Summerburst-festivaaleilla Göteborgissa.  Samoilla festivaaleilla maailman kuuluisimpiin DJ:hin kuuluva Tiësto soitti Zibanejadin kappaleen.
Aiheesta muualla

The Offical Website of Mika Zibanejad (Arkistoitu – Internet Archive) (englanniksi)
Ruotsin joukkue – Jääkiekon MM-kilpailut 2018
3 Klingberg (A) |
4 Ekholm |
5 Wikstrand |
6 A. Larsson |
9 Kempe  |
11 Backlund (C) |
12 J. Larsson |
13 Janmark |
14 Nyquist |
18 Everberg |
23 Ekman-Larsson (A) |
24 Andersson |
25 De la Rose |
30 Gustavsson |
31 Nilsson |
33 Arvidsson |
35 Hellberg |
40 Pettersson |
47 Lindholm |
56 Gustafsson |
67 Rakell |
72 Hörnqvist |
79 Forsberg |
91 Pääjärvi |
93 Zibanejad |
Valmentaja Rikard Grönborg
Zibanejad alle 18-vuotiaiden maailmanmestaruuskilpailuissa vuonna 2011.
Morgamoja

| Morgamoja |
| --- | --- |
Alkulähde:  Pellisenlaki, Inari
Laskupaikka:  Lemmenjoki, Inari
Maat:  Suomi
Pituus:  n. 7 km
Morgamoja (inarinsaameksi Suohpášávži) on noin seitsemän kilometrin pituinen Lemmenjoen sivujoki, joka saa alkunsa Pellisenlaen juurella sijaitsevalta suoalueelta ja laskee Lemmenjokeen hieman ennen Morgamjärveä. Se tunnetaan Lemmenjoen alueen legendaarisimpana kultajokena, jonka varrelta on kultaa etsitty jo 70 vuoden ajan.
Kultahistoria

Elokuussa 1945 Inarijoen varrella asuneet veljekset Uula, Veikko ja Niilo Ranttila löysivät Morgamojalta kultaa, jonka jälkeen alkoi Lemmenjoen kultaryntäys. Löytöpaikalla on nykyään muistomerkki. Vuonna 1949 Morgamjoen rannalle rakennettiin kullakaivajien tukikohdaksi niin sanottu Morgamjoen Kultala eli Pellisen kämppä. Paikalla toimi muutaman vuoden ajan muun muassa posti, kauppa ja ravintola. Vuodesta 1975 lähtien Pellisen kämpän tilalla on ollut autio- ja vuokratupa.
Aiheesta muualla

Morgamoja Kansalaisen Karttapaikassa
Pöyhin

Hevoskäyttöinen heinänpöyhin
Traktorikäyttöinen heinänpöyhin
Pöyhin on maatalouskone, jonka tarkoituksena on pellolla niitetyn heinän saaminen irti maasta korkeammaksi ja hajanaiseksi ilmavaksi kasaksi, jolloin se kuivuu nopeammin. Pöyhimiä on eri rakenteisia: mm. pyöröpöyhin (roottorit) ja kelapöyhin.
Nykyään pöyhimet ovat traktorikäyttöisiä, mutta aiemmin niitä oli myös hevosvetoisina.
Heinien seiväskuivatuksen aikakaudella pöyhin ja haravakone olivat eri koneita. Nykyaikaiseen tapaan heiniä paalattaessa karhotus ja pöyhiminen saatetaan tehdä tapauksesta riippuen joko samalla tai eri koneella.
Miguel Poblet

Poblet vuoden 1960 Italian ympäriajossa.
Miguel Poblet i Orriols (18. maaliskuuta 1928 – 6. huhtikuuta 2013) oli maantiepyöräilijä Kataloniasta, Espanjasta. Hän voitti Milano–San Remon vuosina 1957 ja 1959 sekä Katalonian ympäriajon 1952 ja 1960.
Poblet voitti lukuisia etappeja Italian, Espanjan ja Ranskan ympäriajoissa, joista viimeksi mainitussa hän sai maillot jaunenkin.
Mumble rap

| Mumble rap |
| --- | --- |
Alkuperä:  hip hop, trap, drill, pop, indie rock, lo-fi
Kehittymisen ajankohta:  2010-luvun alku
Tyypillisiä soittimia:  laulu (Auto-Tune), kitara, rumpukone (Roland TR-808)
Mumble rap (suom. muminarap, myös SoundCloud rap) on löyhästi määritelty hip hopin alalaji, jonka katsotaan alkaneen SoundCloud-musiikkipalvelussa 2010-luvun alussa.
Lajille on tyypillistä muminaa muistuttava räppäystyyli, jota korostaa Auto-Tune -efektin käyttö. Sanoitukset ovat usein yksinkertaisia, ja ne jäävät vähemmälle huomiolle räppäämisen keskittyessä enemmän suoraviivaiseen ja pehmeään flow'hun. Soittimista koostuu minimalistinen äänimaailma, jossa vaikuttavat pääasiassa rumpukone (tunnetuimpana Roland TR-808), sekä toisinaan esimerkiksi akustinen kitara.
Käsitettä on usein pidetty loukkaavana tai yleistävänä terminä 2010-luvun hip hop -artisteista. Monet perinteisemmän tyylin artistit, kuten Eminem ovat kritisoineet mumble rapia kovalla kädellä. Jotkin artistit tosin ovat omaksuneet genren itselleen ja edistäneet sitä ylpeydellä. Ensimmäisenä valtavirran mumble rap -kappaleena pidetään usein yhdysvaltalaisen Futuren vuoden 2011 singleä ”Tony Montana”.
Tunnettuja artisteja

| --- | --- |
 21 Savage  6ix9ine  Bladee  Cardi B  Desiigner  Fetty Wap  Future  Gucci Mane  Gunna  Kodak Black  Lil Baby  Lil Nas X  Lil Pump :  Lil Uzi Vert  Lil Xan  Lil Yachty  Migos  Playboi Carti  Post Malone  Ski Mask the Slump God  $uicideboy$  Trippie Redd  Ty Dolla $ign  XXXTentacion  Young Thug  Yung Lean
Pöyhönen

Pöyhönen on suomalainen sukunimi, joka on muun muassa seuraavilla henkilöillä:
Aimo Pöyhönen (1933–1984), lavastaja ja art director
Ilkka Pöyhönen (s. 1948), puutekniikan professori, Lappeenrannan teknillisen yliopiston ent. rehtori
Janne Pöyhönen, Raappana, reggae- ja dancehall-artisti
Jere Pöyhönen, Käärijä (s. 1993), rap-artisti
Jorma Pöyhönen (s. 1927), fysiikan professori, pääjohtaja
Jussu Pöyhönen (s. 1965), laulaja, lauluntekijä ja laulunopettaja
Kauko Pöyhönen (1918–1970), kenraaliluutnantti
Lauri Pöyhönen (1922–1989), juristi, yritysjohtaja ja varatuomari
Maiju Pöyhönen (1879–1930), kasvitarhakoulun opettaja ja tietokirjailija
Markus Pöyhönen (s. 1978), pikajuoksija
Marko Pöyhönen (s. 1987), jääkiekkoilija
Martti Pöyhönen (1926–2001), opettaja ja kirjailija
Merja Pöyhönen (s. 1980), nukketeatteriohjaaja ja näyttelijä
Mikko Pöyhönen, rumpali
Nora Pöyhönen (1849–1938), puutarhakoulun perustaja
Pentti Pöyhönen (1925–2000), taloustieteilijä
Taavi Pöyhönen (1882–1961), poliitikko (SDP)
Tapio Pöyhönen (1927–2011), koripalloilija sekä Työväen Urheiluliiton osastopäällikkö
Valtteri Laurell Pöyhönen (s. 1978), jazzmuusikko
Yrjö August Pöyhönen (1897–1971), eversti ja rykmentin komentaja.
Yrjö Emanuel Pöyhönen (1885–1973), metsänhoitaja, Metsähallituksen virkamies, metsäneuvos
Pöyhönen oli suomalaisen oikeustieteen professorin Juha Karhun aiempi sukunimi.
Pöyhönen oli suomalaisen näytemäkirjailijan ja dramaturgin E. L. Karhun aiempi sukunimi.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Mehdi Ben Slimane

| 0 | 1 | 2 |
| --- | --- | --- |

Henkilötiedot
Syntymäaika: 1. tammikuuta 1974 (ikä 50)
Syntymäpaikka: Le Kram, Tunisia
Pelipaikka: Hyökkääjä ja laitahyökkääjä
Pituus: 170 senttimetriä
Seura
Seura:  AS Marsa
Tehtävä: Juniorivalmentaja
Junioriseurat
 1990–1991 1991–1992 1992–1994:  Kramm  AS Marsa  Espérance  AS Marsa
Seurat
| Vuodet | Seura | O (M) |
| 1994–1996 1996–1997 1997–2000 2000–2001 2001 2002 2002–2003 |  AS Marsa  Marseille  SC Freiburg →  Mönchengladbach (laina) →  Al-Nasr (laina)  Al-Riyadh SC  Club Africain |  19 (0) 72 (11) 5 (0) |
Maajoukkue
| 1996–2001 1996 |  Tunisia  Tunisian olympiajoukkue | 35 (7) 1 (0) |
Valmennusura
2009–:  AS Marsa (junioriv.)
 Seurajoukkueuran tilastot kattavat vain kansalliset sarjat.
| Mitalit> Maa:   Tunisia.Miesten jalkapallo.AM-kilpailut  | Mitalit> Maa:   Tunisia.Miesten jalkapallo.AM-kilpailut  | Mitalit> Maa:   Tunisia.Miesten jalkapallo.AM-kilpailut  | Maa:   Tunisia> Miesten jalkapallo. |
| --- | --- | --- | --- |
|  Hopeaa | Etelä-Afrikka 1996 | Jalkapallo |  |
Mehdi Ben Slimane (arab. مهدي بن سليمان‎‎, s. 1. tammikuuta 1974 Le Kram, Tunisia) on tunisialainen jalkapallovalmentaja ja entinen jalkapalloilija, pelipaikaltaan hyökkääjä ja laitahyökkääjä.
Tausta

Ben Slimane syntyi Kramissa viisi lapsiseen perheeseen, joista hänen kaksi vanhempaa veljeä pelasivat amatööritasolla jalkapalloa Marsassa. Hän kiinnostui itse jalkapallosta nuorella iällä ja pelasi aluksi synnyinkaupunkinsa Krammin junioriseurassa, josta hän siirtyi vuonna 1990 pelaamaan La Marsan junioreihin vuodeksi. Yhden vuoden jälkeen Ben Slimane siirtyi pelaamaan Espérancen junioreihin, mutta palasi takaisin Marsaan vuoden päätteeksi liian pitkien matkojen vuoksi, koska hän opiskeli edelleen La Marsassa. Ben Slimane jatkoi junioritason loppuun AS Marsan riveissä.
Ben Slimane on naimisissa ranskalaisen vaimonsa Briannen kanssa ja heillä on seitsemän lasta, joista tyttöjä on neljä.
Ura

Ben Slimane aloitti ammattilaisuransa vuonna 1994 kotimaansa pääsarjassa Ligue Professionnelle 1:ssä AS Marsassa. Hän pelasi joukkueessa aina vuoteen 1996 asti, jonka jälkeen siirtyi pelaamaan Eurooppaan valmentajansa avustuksella.
Vuonna 1996 Ben Slimane siirtyi Ranskaan Marseilleen. Kauden toinen puolisko Marseillessa oli kuitenkin pettymys Ben Slimanen kärsiessä loukkaantumisista pitkin kautta, hän ei myöskään viihtynyt kaupungissa elämiseen ja siirtyi yhden kauden jälkeen Saksaan. SC Freiburgissa Ben Slimane pelasi ensimmäisen kauden 1997–1998 aikana 2. Bundesliigassa yhteensä 28 ottelua ja teki niissä 6 maalia. Joukkue sijoittui kaudella toiseksi kolmepistettä jääneenä Eintracht Frankfurtista. Seuraavalla kaudella Freiburgin noustua edelliskauden päätteeksi Saksan pääsarjaan Ben Slimane pelasi joukkueessa kaksi kautta tehden viisi maalia 44 ottelussa. Samaisilla kausina pelasivat myös hänen maanmiehensä Zoubaïer Baya ja Adel Sellimi. Kauden 2000–2001 alkaessa Ben Slimane oli kärsinyt loukkaantumisista ja joukkueen hankittua lisävahvistuksia hyökkäykseen halusi Ben Slimane vaihtaa seuraa. Tämän myötä Freiburg lainasi 2. Bundesliigassa pelanneeseen Borussia Mönchengladbachiin, jossa hän pelasi puolen vuoden ajan viisi ottelua. Lainasopimuksen päätyttyä Ben Slimane ei enää halunnut pelata Saksassa ja pyysi toistamiseen päästä pelaamaan muualle. Freiburg lainasi Ben Slimanen vielä saudiarabialaiseen Al-Nasriin vuonna 2001. Lopulta toinen saudiarabialainen seura Al-Riyadh SC osti laitahyökkääjän riveihinsä, josta Ben Slimanen matka jatkui lopulta lähes saman tien kotimaahansa saatuaan sopimuksen Club Africainin kanssa. Pitkään jatkuneiden loukkaantumisien vuoksi hän pelasi uransa viimeiset ottelut Club Africainissa kaudella 2002–2003.
Ura > Maajoukkueura

Ben Slimane on edustanut Tunisiaa Afrikan-mestaruuskisoissa, MM-kisoissa ja Olympiatasolla. Hän pelasi yhteensä 35 maaottelua.
Ura > Maajoukkueura > Afrikan-mestaruuskilpailut 1996

Ben Slimane aloitti maajoukkueuransa vuonna 1996, jolloin silloinen Tunisian päävalmentaja Henryk Kasperczak nimesi hänet vuoden 1996 Afrikan-kisamiehistöön. Ben Slimane saavutti kisoissa Tunisian mukana hopeaa.
Ura > Maajoukkueura > Afrikan-mestaruuskilpailut 1998

Ben Slimane oli mukana vuoden 1996 Afrikan-mestaruuskisoissa, jossa Tunisia eteni aina puolivälieriin asti. Hän teki turnauksessa kaksi maalia ollen Tunisian paras maalintekijä.
Ura > Maajoukkueura > Maailmanmestaruuskilpailut 1998

Ben Slimane pelasi ensimmäiset MM-kisansa vuonna 1998. Hän oli mukana kaikissa kolmessa ottelussa, mutta ei onnistunut maalinteossa. Tunisian kisat päättyivät alkulohkoon.
Ura > Saavutukset > Seurajoukkueissa

Tunisian cup
Hopeaa: 2003
Ura > Saavutukset > Maajoukkueessa

Afrikan–mestaruuskilpailut
Hopeaa: 1996
Valmennusura

Pelaajauransa jälkeen Ben Slimane suoritti vuoden kestäneen valmentajan tutkinnon ja toimii entisen seuransa AS Marsan junioreiden valmentajana.
Aiheesta muualla

Fifa.com (Arkistoitu – Internet Archive) (englanniksi)
National Football Teams (englanniksi)
Ligue 1.com (englanniksi)
Tunisian joukkue – Jalkapallon AM-kilpailut 1996
1 el-Ouaer |
2 Ben Younes |
3 S. Trabelsi |
4 Boukadida |
5 Berrekhissa |
6 Chouchane |
7 Sahbani |
8 Baya |
9 Limam |
10 Ghodhbane |
11 Sellimi |
12 Hanini |
13 Bouazizi |
14 Aloui |
15 A. Trabelsi |
16 Zitouni |
17 Fekhi |
18 Ben Slimane |
19 Ben Hassen |
20 Jaballah |
21 Badra |
22 Bejaoui |
Valmentaja Kasperczak
Tunisian joukkue – Kesäolympialaiset 1996
1 El Ouaer |
2 Ben Younes |
3 Baccouche |
4 Badra |
5 Mkacher |
6 Chouchane |
7 Kanzari |
8 Baya |
9 Gabsi |
10 Ghodhbane |
11 Sellimi |
12 Bokri |
13 Bouazizi |
14 Jaballah |
15 Jaïdi |
16 Baba |
17 Ben Chrouda |
18 Ben Slimane |
Valmentaja Kasperczak
Tunisian joukkue – Jalkapallon AM-kilpailut 1998
1 Khabir |
2 Badra |
3 Trabelsi |
4 Hicheri |
5 Mkacher |
6 Chouchane |
7 Rouissi |
8 Baya |
9 Jelassi |
10 Ghodhbane |
11 Sahbani |
12 Fekih |
13 Bouazizi |
14 Chihi |
15 Zdiri |
16 Salhi |
17 Thabet |
18 Ben Slimane |
19 Gabsi |
20 Jaballah |
21 Tlemcani |
22 Boumnijel |
Valmentaja Kasperczak
Tunisian joukkue – Jalkapallon MM-kilpailut 1998
1 el-Ouaer |
2 Ben Younes |
3 S. Trabelsi |
4 Boukadida |
5 H. Trabelsi |
6 Chouchane |
7 Thabet |
8 Baya |
9 Jelassi |
10 Ghodhbane |
11 Sellimi |
12 Melki |
13 Bouazizi |
14 Chihi |
15 Souayah |
16 Salhi |
17 Clayton |
18 Ben Slimane |
19 Ben Ahmed |
20 Jaballah |
21 Badra |
22 Boumnijel |
Valmentaja Kasperczak
Mother (Antero Lindgrenin albumi)

| Mother Antero Lindgren |
| --- | --- | --- |

Studioalbumin tiedot
 Julkaistu: helmikuu 2012
 Formaatti: CD
 Tuottaja(t): Risto Joensuu, Matti Ahopelto
 Tyylilaji: folk, indie rock
 Kesto: 34.18
 Levy-yhtiö: Ei-No Records
Antero Lindgrenin muut julkaisut
|   | Mother 2012 | Talking with the Dead 2013 |
Mother on Antero Lindgrenin ensimmäinen studioalbumi, jonka julkaisi Ei-No Records -levy-yhtiö helmikuussa 2012. Lindgren sävelsi ja sanoitti albumin kaikki kappaleet itse. Albumin on tuottanut Siinai-yhtyeen Risto Joensuu ja Matti Ahopelto. Albumin Cigarette stump -kappaleesta on tehty myös musiikkivideo. Kriitikot ovat ylistäneet Mother- albumia. Albumin 1000 kappaleen ensipainos on myyty loppuun.
Kappaleet

Mother
Louise (My sweet)
Fall Is Here
Cigarette Stump
Going Out
Hill People
Cutting Her (Loose)
Darkside
Snake and the Devil's Arm
Arvostelut

Desibeli.net:
Soundi:
Pöydänkattaja

Pöydänkattaja (ruots. taffeltäckaren) oli 1700-luvulla Ruotsin hovin virkamiehen virkanimike. Pöydänkattaja vastasi kattamisesta ja tarjoilusta sekä piti huolen pöytäliinoista, astiastoista ja pöytähopeista. Hän kuului kuninkaallisen hopeakamarin virkailijoihin. Pöydänkattajia oli muissakin ylhäisissä talouksissa.